รอฉันรอเธออยู่ แต่ไม่รู้เธออยู่หนใด ...?

        รออยู่ตรงนี้ ???? เป็นร้าน2in1 ที่มีครบวงจรเป็นทั้งร้านอาหารและร้านกาแฟ ร้านร่มรื่นตกแต่งได้บรรยากาศเหมือนนั่งในสวนหลังบ้าน อาหารจะเป็นสไตล์อาหารไทยฟิวชัน เมนูชื่อแปลกๆและหลากหลายซึ่งมีความคิดสร้างสรรค์ดี (ถึงแปลกแต่อร่อยนะ) จัดจานได้สวยงามน่าทาน แต่น้ำดื่มไม่ฟรีขวดละ15บาทนะจ๊ะ มีwi-fi ส่วนราคาก็กลางๆ สมเหตุสมผลดี

ไม่ใช่แกงส้ม (ชะอมไข่) 85฿
        ชะอมไข่กรอบๆทานคู่กับแกงส้มเนื้อข้นอร่อยกลมกล่อมเข้ากันเหลือเกิน ไข่กรอบนอกนุ่มใน ชะอมกรอบและไม่ฝาดไม่ติดคอ แกงส้มข้นและได้เนื้อส้มเต็มๆ รสชาติกลมกล่อมกำลังดี ออกเปรี้ยวนำตามด้วยหวานเล็กน้อย

ไก่ย่าง 65฿
        ไก่ย่างเนื้อนุ่มหนังนุ่มมาเป็นสะโพกและน่องชิ้นโต มีเนื้อเยอะดี ย่างได้หอมอร่อย แถมน้ำจิ้มรสเด็ดที่ให้มานั้นยังช่วยเสริมให้รสชาติดีขึ้น น้ำจิ้มออกเค็มเล็กน้อยมีพริกเคี้ยวกรุบกรอบเข้ากันสุดๆ